钦定古今图书集成/明伦汇编/闺媛典/第191卷 > 刘堪妻胡氏
## 钦定古今图书集成/明伦汇编/闺媛典/第191卷 > 刘堪妻胡氏

按《安陆府志》：“胡氏，潜江生员刘堪妻。夫亡无子，泣血
绝水，糓翁曰：‘奈吾老何’？乃强起葬夫毕，结庐墓左，岁
一再归省翁。会大水四涨，茔围如盂，氏亲负畚锸障
之，竟弗溃。邻失火，哭叩呼天，风乃反。岁饥盗起，家人
劝且归避，胡曰：‘吾贫嫠，即不免，正吾死所’。”后竟无恙。
邑令上其事，万历二十二年有诏旌其门。